Margaret Millar

Margaret Ellis Millar (født 5. februar 1915 i Kitchener, Ontario i Canada, død 26. mars 1994 i Santa Barbara, California i USA), døpenavn Margaret Ellis Sturm, var en kanadisk-amerikansk forfatter. 
Liv og virke
Millars far var borgermester i Berlin i Ontario - byen fikk senere navnet Kitchener. Hun studerte filologi, arkeologi og psykologi ved Kitchener-Waterloo Collegiate og University of Toronto. I 1938 ble hun gift med Kenneth Millar, senere best kjent som krimforfatter under pseudomymet Ross Macdonald.

I 1941 debuterte Margaret Millar med kriminalromanen The Invisible Worm. Bokens detektiv var psykiateren Paul Prye. Yrkesvalget gjenspeilte Millars interesse for psykologi, som er gjennomgående i hele forfatterskapet. Millar regnes som en foregangskvinne for den psykologiske kriminalromanen. Hun gjorde imidlertid også grundig research i det krimninaltekniske, og fulgte gjennom 40 år mordsaker fra tilskuerplass i rettssalen. Flere av hennes romaner – deribant Beast in View (1955), A Stranger in My Grave (1960) og How Like an Angel (1962) – nevnes ofte som klassikere innen kriminallitteraturen. Beast in View ble belønnet med Edgar-prisen for årets beste kriminalroman utgitt i USA i 1956, og fikk plass på H.R.F. Keatings liste over tidenes 100 beste kriminalromaner. 

Da Margarets Millars ektemann Kenneth utga sin femte roman i 1949, var Margaret allerede så kjent som krimforfatter at han valgte å benytte pseduodym. Kenneth Millar er senere kjent som den hardkokte krimforfatteren Ross Macdonald og, stikk motsatt av hva han kanskje kan ha fryktet i 1949, er det Margaret som ifølge kritikere senere har kommet ufortjent i skyggen av hans suksess.   

Familien Millar flyttet tidlig på 1950-tallet til California, og bosatte seg i Santa Barbara. Hjemstedet ble brukt som arena i flere av hennes senere romaner, men da med navnet San Felice eller Santa Felicia. Familielivet var, ifølge Kenneth Millar og hans biograf, ikke enkelt. Kenneth slet med depresjoner, ekteparets datter Linda (født 1939) utviklet etter hvert psykiske plager og et rusmiddelproblem. De fikk uønsket pressens søkelys rettet mot seg da Linda som sekstenåring kjørte ned tre fotgjengere, hvorav en døde, og deretter prøvde å ta sitt liv. I tråd med tidens vurdering av «kiosklitteratur» prøvde jorunalister å knytte Lindas problemer til foreldrenes forfatterskap. Likevel ser familien ut til å ha vært tett knyttet sammen. Etter Lindas død i 1970 gikk det seks år før Margaret Millar igjen utga en bok.

På 1960-tallet var Margaret og Kenneth Millar sterkt engasjert i naturvern. De var blant annet med på å danne California-avdelingen av bevaringsorganisasjonen National Audubon Society. Margaret Millar fikk i 1965 Los Angeles Times Woman of the Year Award for sin innsats for miljøet. I 1968 utga hun boken The Birds and Beasts Were There med observasjoner av det lokale viltlivet. 

I 1981 ble Kenneth Millar diagnostisert med alzheimer. Han døde på pleiehjem i 1983. Samme år fikk Margaret Millar Mystery Writers of Americas Grand Master Award for viktige bidrag til krimgenren over lang tid samt en stor produksjon av vedvarende høy kvalitet. I 1986 ble hun av Crime Writers of Canada belønnet med Derrick Murdoch-prisen for særlig fortjenstfull innsats for kriminallitetraturen.

Margaret Millar døde i 1994.

 Bibliografi 
 The Invisible Worm (1941)
 The Weak-Eyed Bat (1942)
 The Devil Loves Me (1942)
 Wall of Eyes (1943)
 Fire Will Freeze (1944)
 A Beast in View (1945)
 The Iron Gates (1945) (også utgitt som Taste of Fear)
 Experiment in Springtime (1947)
 It’s All in the Family (1948)
 The Cannibal Heart (1949)
 Do Evil in Return (1950)
 Rose's Last Summer (1952)
 Vanish in an Instant (1952)
 Wives and Lovers (1954)
 Beast in View (1955) 
 An Air That Kills (1957) (også utgitt som The Soft Talkers)
 The Listening Walls (1959)
 A Stranger in My Grave (1960)
 How Like an Angel (1962)
 The Fiend (1964)
 The Birds and the Beasts Were There (1968)
 Beyond This Point Are Monsters (1970)
 Ask for Me Tomorrow (1976)
 The Murder of Miranda (1979)
 Mermaid (1982)
 Banshee (1983)
 Spider Webs (1986)
 The Couple Next Door: Collected Short Mysteries (2004)

 Oversettelser til norsk 
Norsk tittelUtgittOriginaltittelUtgitt3 gjester venter vert1959An Air That Kills1957Lyttende vegger1961The Listening Walls1959Jernporten1962The Iron Gates1945Psykopaten1969The Fiend1964Piken som lyttet(ny oversettelse)1976The Listening Walls1959En fremmed i min grav1979A Stranger in My Grave1960En hevner i telefonen1979Beast in View1955Mordet på Miranda1980The Murder of Miranda1979Så lik en engel1987How Like an Angel1962Gå hjem lille pike(nyutgivelse av Psykopaten)1989The Fiend1964

 Priser og utmerkelser 
 Edgar-prisen 1956, for Beast in View
 Los Angeles Times Woman of the Year Award 1965
 Crime Writers of America Grand Master Award 1983
 The Derrick Murdoch Award 1986

 Annet 
Margaret Millars roman A Stranger in My Grave er dramatisert for NRK Radioteatret som En fremmed i min grav, seks episoder, 1990

 Referanser 

 Eksterne lenker 

  Kirjasto: Margaret Millar
  FantasticFiction: Margaret Millar

Kategori:Canadiske forfattere
Kategori:Krimforfattere fra USA
Kategori:Engelskspråklige forfattere
Kategori:Personer fra Kitchener i Ontario